**Avantprojecte 2014**

**Acompanyant a la Xarxa d’atenció a la salut mental de Bluefields, RAAS.**

**Apropant l’atenció de la salut mental a les Comunitats (2º Fase)**

Comunitat Terapèutica del Maresme, Serveis Salut Mental, SCCL

Maig 2014

1. **Introducció. Antecedents.**
2. **Avantprojecte 2014.**
3. **Proposta pressupostària 2014.**
4. **Introducció. Antecedents.**

Actualment el CAPS de Bluefields, és el centre de referència de la Xarxa d’Atenció a la Salut Mental del municipi de Bluefields, i per extensió, de tota la RAAS (Regió Autònoma de l’Atlàntic Sud), a Nicaragua.

Una Xarxa d’atenció consolidada, validada i reconeguda. Aquesta forma part del MINSA (Ministeri de Salut) i amb participació també del MINED (Ministeri d’Educació), principals institucions del govern de Nicaragua.

Aquest fet ha estat possible després de un llarg procés de treball, constància i compromís, amb la cooperació de diferents institucions catalanes. Liderat per la Comunitat Terapèutica del Maresme des dels seus inicis (2002), i actualment per la Comissió d’agermanament Girona-Bluefields, on hi participem també la CTM, l’ IAS i l’Ajuntament de Girona. En aquest context es segueix acompanyant i treballant per la millora de la Salut mental de la Regió.

El procés per la creació i consolidació del CAPS (Centre d’atenció psicosocial) de Bluefields i la xarxa d’atenció a la salut mental no ha estat fàcil. A grans trets aquest ha estat el recorregut cronològic del projecte fins al moment actual, les institucions que hi han col·laborat i els principals objectius que s’han anat treballant:

**2002**; La gestació del projecte;

A partir de la relació de dos alcaldes, el de Bluefields Moisès Arana, i el de Palafolls Valentí Agustí, es fa una demanda de cooperació a Catalunya per Nicaragua per intentar pensar un projecte que atengui les greus problemàtiques psicosocials que es pateixen al municipi de Bluefields, Nicaragua.

**2003 – 2004 Projecte ELI (Estructura Ligera de Intervención) para la salud mental en el municipio de Bluefields, Nicaragua.**

Intent de donar resposta, a partir de una prova pilot, a la demanda d'atenció psicosocial al municipi de Bluefields. Inexistència de recursos d'aquest tipus.

Objectius: proporcionar atenció mèdica i psicològica a persones afectes d'un trastorn mental, i realitzar un estudi de la situació real de les problemàtiques psicosocials en aquest municipi.

Institucions participants: Diputació de Barcelona, Comunitat Terapèutica del Maresme, Ajuntament de Sant Boi del Llobregat, Ajuntament de Palafolls , Alcaldia de Bluefields.

*Cost total: 127.854 Euros*

**2004 – 2005 Projecte: “ Centre d’Atenció Psicosocial (CAPS) de Bluefields, Nicaragua” Segona fase del projecte ELI**

El que va començar com una prova pilot es pretén transformar en una atenció estable i consolidada que pugui donar resposta a les necessitats psicosocials detectades en el municipi i no ateses fins l’ instauració del CAPS.

Objectius: Consolidar el CAPS, aprofundir en el treball de rehabilitació a persones amb trastorns mentals greus, Millorar la formació de professionals tan del CAPS com la d'altres agents socials que treballen en l'àmbit de l'atenció psicosocial al municipi, i per altra banda iniciar tasques de prevenció i sensibilització per a la salut mental a la població en general.

Institucions participants: Diputació de Barcelona, Comunitat Terapèutica del Maresme, Alcaldia de Bluefields, Ajuntament de Palafolls, Ajuntament de Sant Boi del Llobregat.

*Cost Total: 99.958,20 Euros*

**2005 – 2007 Projecte: CAPS (Centre d'Atenció psicosocial); Un model vàlid per l’atenció als trastorns mentals i a problemàtiques psicosocials a Nicaragua. Continuïtat del CAPS de Bluefields i creació d'un nou CAPS a Matagalpa.**

El model dels CAPS s'ha mostrat vàlid com a recurs per l'atenció a les problemàtiques psicosocials del país. La població i les institucions es van sensibilitzant entorn a l'atenció a la salut mental i les problemàtiques psicosocials. Augmenten els casos atesos i es consolida el Centre de dia i els espais de formació. S'inicia una xarxa d'atenció amb circuits de derivació amb altres institucions locals i nacionals, a les quals es va implicant progressivament. Tímidament es fan intervencions puntuals a altres comunitats de la RAAS.

La prova pilot inicial mostra un model vàlid i exportable, s'intenta implantar-lo al municipi de Matagalpa on s'inicien les tasques per l'estudi de la situació dins el context social específic i les relacions institucionals necessàries. Aquest objectiu fou complert parcialment, es feren tots els estudis i plans de treball necessaris però les institucions necessàries per portar-lo a terme no aconseguiren un acord entre elles, tan les del “nord” com les del “sud”.

S'inicia el procés d’apoderament del CAPS per part de les principals institucions locals, regional i nacional per tal d'assegurar la seva sostenibilitat.

Institucions participants**:** Diputació de Barcelona, Comunitat Terapèutica del Maresme, Ajuntament de Palafolls, Alcaldia de Bluefields, MINSA.

*Cost Total: 231.215 Euros*

**2008 – 2010 Projecte: “Consolidant i ampliant la xarxa d’atenció a la salut mental al municipi de Bluefields (Nicaragua).”**

S'ha consolidat el CAPS com un model vàlid. S'articula el CAPS amb altres serveis existents i es va creant una xarxa i estructura sanitària bàsica i fonamental per atendre un dels majors problemes de salut que afecten a la població d'aquest país. Un model en sintonia amb el desenvolupament del pla nacional d'atenció sanitària del MINSA (Ministeri de Salut).

Es pretén consolidar i millorar l'articulació de la xarxa d'atenció a les problemàtiques psicosocials i s'amplien els serveis del CAPS amb l'atenció a l'alcoholisme i altres drogodependències. Es crea una unitat de desintoxicació hospitalària (UDTXH) a l’Hospital Regional de Bluefields.

S'acompanya cap a la sostenibilitat del Centre i s'incorporen les despeses d'aquest als pressupostos del MINSA i l'Alcaldia de Bluefields. S'implica a altres institucions regionals i nacionals. S'intenta crear una plataforma ciutadana per implicar també a la població general en el desenvolupament del CAPS.

Institucions participants:Diputació de Barcelona, Comunitat Terapèutica del Maresme, MINSA , Cooperatives Ventall i Nexe, Alcaldia de Bluefields, Ajuntament de Palafolls.

*Cost Total: 226.640 Euros*

**2011 Projecte : “Consolidació i ampliació de la xarxa d’atenció a la salut mental al municipi de Bluefields (Nicaragua)” II fase.**

La CTM s’incorpora a la Comissió d’agermanament Girona- Bluefields conjuntament amb l’IAS per tal de treballar conjuntament en l’acompanyament al Projecte del CAPS de Bluefields.

El projecte es representa com un continu que va creixent i modelant-se a partir de un feedback entre les activitats i els serveis que es desenvolupen i la resposta i demandes de l’entorn on s’insereix.

Es pretén seguir consolidant i dotant de més estabilitat als serveis del CAPS, alguns totalment nous i d’altres en desenvolupament des de períodes anteriors. Es consolida la Unitat de desintoxicació hospitalària a l’ Hospital Regional i s’incrementa el treball pel traspàs del CAPS al MINSA. Es pretén ampliar a més escoles el programa de prevenció de les drogues iniciat en anteriors períodes, més implicació del MINED. Més presència del CAPS a les comunitats fora del municipi.

Institucions participants: Comunitat Terapèutica del Maresme, IAS (Institut d’Assistència sanitària Girona), Ajuntament de Girona, Alcaldia de Bluefields, MINSA, MINED.

*Cost Total: 52.000,10 Euros*

**2012 Projecte: “La xarxa d’atenció a la salut mental de la RAAS. Cap a l’apoderament de les institucions locals”.**

Es consolida la continuïtat de la cooperació en el marc de la comissió d’agermanament Girona – Bluefields, i en aquest període es pretén apoderar les institucions locals pel funcionament i desplegament de la xarxa d’atenció a la salut mental a Bluefields, RAAS.

Es traspassen definitivament els costos de funcionament i de recursos humans del CAPS al MINSA i a l’Alcaldia de Bluefields, passant finalment el CAPS a formar part de les estructures sanitàries del MINSA. S’acompanya en aquest procés i es defineixen i es consoliden els mecanismes de coordinació i derivació i retorn amb altres recursos existents al municipi. S’integren els protocols de gestió i seguiment dictats pel Ministeri.Es reforça i es consolida el Programa de prevenció de les drogues a les escoles amb la participació del MINED.

Es segueix acompanyant el treball que es realitza al Centre de dia del CAPS i la vinculació dels seus usuaris.

Institucions participants: Comunitat Terapèutica del Maresme, IAS (Institut d’Assistència sanitària Girona), Ajuntament de Girona, Alcaldia de Bluefields, MINSA, MINED.

*Cost Total : 20.528,42 Euros*

**2013 Projecte: “Acompanyant a la xarxa d’atenció a la salut mental de Bluefields, RAAS. Apropant l’atenció a les Comunitats”.**

El CAPS ja forma part de les institucions nicaragüenques, i des de la cooperació es va acompanyant en els àmbits que conjuntament s’acorden i es creuen més necessitats d’aquest suport.

EL CAPS i la seva xarxa d’atenció va funcionant de forma estable i consolidada, a més, en aquest període es treballa principalment en dos àmbits; Atenció a les Comunitats més rurals i allunyades del municipi i per altra banda el programa de prevenció de les drogues que s’imparteix a les escoles, millorant i ampliant el material didàctic i començant a introduir-lo en algunes d’aquestes poblacions més allunyades.

S’incideix també en altres àrees més consolidades però que segueixen necessitant de suport i acompanyament; el Centre de dia i la formació a professionals i tècnics locals. Es reforcen les activitats de sensibilització al “nord” i es treballa per possibilitar la creació de un Màster universitari en l’entorn de centreamèrica (El Salvador, Guatemala i Nicaragua) en salut Mental Comunitària i posicionar el CAPS de Bluefields com a model referent dins d’aquest paradigma.

S’acompanya també en l’equipament de les noves instal·lacions que han estat rehabilitades per l’ Alcaldia i el MINSA.

Institucions participants: Comunitat Terapèutica del Maresme, IAS (Institut d’Assistència sanitària Girona), Ajuntament de Girona, Alcaldia de Bluefields, MINSA, MINED.

*Cost Total: 25.000 Euros*

* En la següent pàgina fem una representació esquemàtica de tot aquest procés on observem els recursos existents a la xarxa d’atenció de la salut mental de Bluefields i l’any en que s’inicia la seva implementació;

 2002 2003 2004 2005 2006 2007 2008 2009 2010 2011 2012 2013 2014

UDTXH

U. desintoxicació hospitalària

Centre de dia

**ATENCIÓ** **HOSPITAL REGIONAL**

Unitat Aguts Hosp.

(4 llits)

Brigades de Salut mental

**FORMACIÓ**

Facultat de Psicologia URACCAN

Escola de infermeria

**PREVENCIÓ** **Escoles de Bluefields**

 Escoles de les comunitats

**SENSIBILITZACIÓ**

Bluefields Creole News TV

Radio Bluefields Estéreo

Radio La Costeñísima

Radio Zinica

Per una altra banda representem en aquest gràfic l’ evolució de la distribució dels recursos humans del CAPS segons les institucions de qui depenen;

En tot aquest procés, sota el lideratge en la gestió i coordinació del projecte de la Comunitat Terapèutica del Maresme, s’ha pretès aplicar un model d’atenció basat en la psiquiatria comunitària, i la disposició dels recursos planificats corresponen al model desplegat a Catalunya al llarg dels darrers 40 anys. Pel desplegament del projecte sempre s’han tingut en conte les diferències culturals evidents i el peculiar context socioeconòmic on s’insereix.

És important recordar que el CAPS s’ocupa de donar atenció en salut mental i addiccions al territori de la Regió Autònoma de l’Atlàntic Sud (RAAS), a la costa caribenya de Nicaragua, on hi habiten uns 300.000 habitants. I el CAPS és l’únic recurs en atendre Problemes de salut mental de tota la Regió, i únic en tot el país.

L’ èxit del projecte creiem que ha estat el resultat de un llarg treball de constància i compromís, i sobretot per una manera d’acompanyar que s’ha mostrat vàlida i positiva per totes les parts, i on son un factor clau els viatges de intercanvi d’experiències professionals que des del principi s’han anat realitzant, professionals del “nord” que cada any han viatjat a Bluefields realitzant estades de setmanes o mesos i que han pogut treballar amb els professionals bluefilenys, i professionals de bluefields que han viatjat a Catalunya i han intercanviat experiències amb els professionals de les nostres institucions, de tot un conjunt de professionals que han anat i han vingut, i que tots s’han anat enriquint amb aquest intercanvi i que han anat enriquint les institucions d’ on partiren i arribaven. Des dels seus inicis l’any 2002 i fins el moment actual han estat més de 40 persones (tots ells professionals i tècnics de la salut mental) que han participat en aquests viatges de intercanvi amb el CAPS de Bluefields, o del CAPS amb Catalunya. Aquest model s’ha mostrat vàlid i enriquidor.

S’ha intentat contar amb persones amb un llarg recorregut professional i experiència, i amb d’ altres amb menys experiència però amb una gran força i motivació. Aquesta combinació de força i saber, la combinació d’aquests dos tipus de tècnics i professionals ha resultat molt positiva i vàlida pel projecte.

Hem repetit moltes vegades al llarg d’aquests anys que des de Bluefields se’ns va marcant el camí, la relació en la cooperació, amb les institucions i les persones i el feedback dels objectius amb els seus resultats, les demandes i les propostes....conjuntament, “nord” i “sud”,van modelant el projecte, van portant aquesta empresa, la seva escolta i el seu desenvolupament, a la creació d’un teixit de recursos que respon a les necessitats psicosocials d’una societat que ho demana i que vol millorar la seva salut mental.

El Centre funciona com un Centre de Salut Mental, és el centre del circuit i està vinculat amb els "Puestos de Salud" on es dona atenció primària en salut. És a dir, el CAPS s'encarrega de tasques de promoció de la salut, de prevenció en temes concrets i de la tasca d'atenció ambulatòria. En el mateix local, però en espais diferents, hi existeix el Centre de Dia on són atesos pacients amb trastorns mentals severs (TMS) que requereixen un acompanyament rehabilitador. També es realitzen al Centre activitats amb grups específics i específiques, i en tots aquests àmbits, promoció, prevenció, formació i suport....

En el CAPS també s’ atenen les addiccions amb un programa específic, i des del CAPS, amb la col·laboració del MINED (Ministeri d’educació), es porta a les escoles de tot el municipi un programa de prevenció de les drogues per alumnes de primària i secundària.

Fa uns cinc anys vàrem crear una Unitat de desintoxicació hospitalària per acompanyar en els primers moments a aquelles persones que volien desintoxicar-se del consum de drogues i/o alcohol, i en projecte està la construcció d'una Comunitat Terapèutica per acompanyar en la seva deshabituació, és a dir, un recurs a qui li correspondria oferir una estada a aquelles persones que requerissin un temps més llarg i un abordatge més complert (bio-psico-social) en el seu procés de cura i millora.

Les Urgències i els pacients que requereixen un llit d'aguts són atesos en l'hospital de Bluefields on hi ha quatre llits permanents per a aquests pacients aguts. Les més llargues hospitalitzacions, o bé les hospitalitzacions que requereixen una contenció més important, són derivades a l’hospital Psiquiàtric de Managua.

El CAPS participa activament en la formació en salut mental al municipi; als alumnes de l’escola d’infermeria de la BICU (Bluefields Indian and Caribbean University) on hi fan formació teòrica i “passanties” de pràctiques els alumnes de 2on i 3er curs. Des de fa uns anys, també als estudiants de psicologia de la Universitat URACCAN on fan formació al CAPS.

En el CAPS i per un acord amb el Ministeri de Governació y de Justícia es desenvolupa un programa de prevenció i atenció a les víctimes de violència familiar. També un programa de prevenció del suïcidi en conveni amb el Govern Regional.

En aquests moments, l'equip multidisciplinari del CAPS composat per personal nicaragüenc ha estat, en termes de pressupost, assumit pel MINSA (Ministerio de Salud de Nicaragua), les instal·lacions i el seu manteniment per l’alcaldia de Bluefields. Aquest fet garanteix la seva continuïtat, i ara és un referent en tota Nicaragua. Possibilita, a més, que les aportacions de la cooperació es destinin a complementar l’equip, a acompanyar i ampliar les activitats que s’hi desenvolupen i a aprofundir en la formació de l’equip i en actuacions a la comunitat i les seves institucions.

La tasca de la CTM de mantenir la gestió i coordinació al llarg de tot aquest procés com un fil conductor i equilibrador ha facilitat el dinamisme i creixement del projecte, així com la necessària confiança amb les institucions locals i nacionals nicaragüenques.

1. **2014 Avantprojecte;**

**Acompanyant a la Xarxa d’atenció a la salut mental de Bluefields, RAAS.**

**Apropant l’atenció de la salut mental a les Comunitats**

**(2º Fase)**

En la memòria de l’anterior període (2013) parlàvem de una xarxa d’atenció consolidada, validada i reconeguda, la seva evolució ho ratificava. La nostre forma d’acompanyar, també consolidat, és igualment reconegut i desitjat. La cooperació ocupa un espai important. Des de fa una anys, havent estat assumit el ple funcionament del CAPS (recursos humans i materials) per les institucions locals, a partir de petits suports, econòmics i tècnics, que amb la nostra cooperació anem oferint, i en forma de petites empentes, possibilitem anar avançant en els objectius que, conjuntament catalans i bluefilenys, plantegem. El propi avançar del projecte, i els fruits dels fracassos i els èxits, marquen el treball i la línea a seguir. Sense nosaltres el CAPS i la xarxa d’atenció creada a Bluefields funciona, però potser difícilment podria expandir-se per si sola almenys en els seus primers moments. Ajudem a crear petites necessitats i demandes que permeten ajudar a millorar la qualitat de vida de la població, i poc a poc, les institucions locals, amb el seu compromís pres, aniran agafant el seu lloc i el nostre relleu.

El període anterior va permetre avançar una mica més en aproximar l’atenció de la salut mental a les comunitats més rurals i allunyades del municipi, amb l’ increment de brigades d’atenció a la salut mental del MINSA i en la millora dels circuits de derivació i atenció. També va permetre aproximar el programa de prevenció a escoles fora del municipi, i vam ampliar-ne el material i millorar-lo. Això va crear, com dèiem, més implicació de les institucions locals que el gestionaran, el MINED va incorporar dos recursos humans més seus a l’equip del CAPS.

Observant els resultats obtinguts, i havent iniciat aquesta línea de treball, creiem que en aquest període que comencem (2014) val la pena seguir insistint i acompanyant principalment, i entre altres, el desplegament i la consolidació d’aquests dos objectius.

La demanda dels equips i les institucions locals de un acompanyament i una assistència tècnica per la creació de una unitat de llarga estada per a la deshabituació de persones amb problemes d’addicció, ens fa plantejar aquest repte com un altre objectiu a treballar durant aquest període, i ho faríem començant per un estudi dels recursos i possibilitats reals existents per a tal fi per tal de crear un projecte tècnic vàlid que permetés el seu desplegament en un futur a curt plaç, i que podria ser al llarg del 2015 (segons els resultats obtinguts en aquest estudi).

Aquests reptes plantejats els desenvoluparíem continuant amb la forma de fer que ens ha definit al llarg de tots aquests anys d’acompanyament, i que com dèiem, s’ha mostrat vàlida i positiva per totes les parts, a partir de expatriacions de tècnics i l’intercanvi d’experiències professionals, de Bluefields a Catalunya, i de Catalunya cap a Bluefields. Ampliant el coneixement de tots ells en noves formes de treballar en l’abordatge de la salut mental i les seves problemàtiques.

El fet que també s’estigui treballant en la creació de un Màster en salut mental comunitària en universitats de centreamèrica, i que pretenguem fer del CAPS de Bluefields el referent d’aquest model d’atenció en aquest context geogràfic, que vinguessin professionals de Bluefields a Catalunya i coneguessin el nostre model de treball, donaria als professionals una visió més complerta del model que pretenem defensar i que fa temps estem implementant. Igualment les seves aportacions, tan a nivell tècnic com de sensibilització, als professionals i institucions catalanes podrien ser enriquidores i positives.

Seguir treballant en la sensibilització d’aquest projecte a Catalunya e intentar potenciar lligams amb institucions de Girona i d’altres parts del territori també forma part dels objectius a treballar durant el 2014. En el període anterior ja varem fer aproximacions amb la universitat de infermeria de Girona, i no descartem possibilitar la implicació d’altres entitats e institucions que treballen en la salut, en la salut mental, la seva promoció i prevenció en el municipi de Girona.

De forma esquemàtica plantejaríem els objectius d’aquest període del 2014 com una segona fase pel treball realitzat durant l’anterior període, principalment:

* Ampliar la xarxa d’atenció a la salut mental apropant-la a les Comunitats. Increment de les brigades de salut mental del MINSA i millora del circuit de derivació i retorn.
* Incrementar l’abast del programa de prevenció de les drogues a les escoles de les Comunitats.
* Realització d’un estudi per a la futura creació de una Unitat de mitja i llarga estada per a la deshabituació de persones afectes de addiccions.(alcohol i droga)
* Sensibilització e implicació de institucions i entitats locals catalanes (Girona).
* Mantenir les expatriacions de tècnics per a l’intercanvi de experiències professionals. (en les dos direccions)
1. **Proposta pressupostària 2014.**

*( imputat a l’Ajuntament de Girona )*

|  |  |  |  |
| --- | --- | --- | --- |
|  | **CTM** | **IAS** |  |
| Acompanyament tècnic- Personal expatriat.Tècnics IASTècnics Bluefields |  3.000,00 | 5.000,00 |  |
| Planificació amb MINSA de brigades d’atenció a la salut mental. Protocols derivació i retorn. Formació equips de les Comunitats. | 3.700,00 |  |  |
| Ampliar programa de prevenció de les drogues a les escoles de les Comunitats. Ampliació i adaptació del material didàctic. |  4.500,00 |  |  |
| Equipament i Materials | 3.000,00 |  |  |
| Altres despeses | 800,00 |  |  |
| ***Subtotals*** | ***15.000,00*** | ***5.000,00*** | ***20.000,00*** |